Украінская праваслаўная царква (УПЦ; укр.: Українська православна церква), часта з неафіцыйным удакладненнем — Украінская праваслаўная царква Маскоўскага патрыярхата (УПЦ МП; укр.: Українська православна церква Московського патріархату) — самакіравальная праваслаўная царква з правамі шырокай аўтаноміі ў складзе Рускай праваслаўнай царквы на тэрыторыі Украіна. Канфесія з'яўляецца часткай Усяленскай праваслаўнай царквы, знаходзячыся ў еўхарыстычных зносінах з усімі памеснымі праваслаўнымі цэрквамі свету. Паводле звестак Дзяржкамнацрэлігій станам на 1 студзеня 2010 года УПЦ МП з'яўляецца найбуйнейшым ва Украіне рэлігійным аб'яднаннем паводле колькасці прыходаў і святароў.